پاکستان میں ریلوے لائنیں

'''پاکستان ریلویز''' ،کا جال تمام ملک میں پھیلا ہوا ہے۔ مختلف روٹس کی مختلف ریلوے لائنیں ہیں۔ تقریباً سبھی ریلوے لائن براڈ گیج ہیں۔ پاکستان ریلوے کا نیٹ ورک مین لائنوں اور برانچ لائنوں میں تقسیم ہے۔ پاکستان ریلویز کا صدر دفتر لاہور میں ہے اور یہ پورے پاکستان میں 7,791 کلومیٹر (4,650 میل) آپریشنل ٹریک کا مالک ہے۔ پاکستان ریلوے کا نیٹ ورک 7,791 روٹ کلومیٹر پر مشتمل ہے۔ جس میں 7,346 کلومیٹر براڈ گیج اور 445 کلومیٹر میٹر گیج ہے اور 1,043 کلومیٹرڈبل ٹریک اور 285 کلومیٹر برقی حصے پر مشتمل ہے۔ پاکستان ریلوے کے 625 فعال اسٹیشن ہیں۔ جو مال بردار اور مسافر دونوں کی خدمات پیش کرتا ہے۔ پاکستان ریلویز کی ٹرینوں کی رفتار زیادہ سے زیادہ 120 کلومیٹر فی گھنٹہ ہے۔ پاکستان ریلویز جس کا سابقہ نام 1947ء سے فروری 1961ء تک شمال مغربی ریلوے اور فروری 1961ء سے مئی 1974ء تک پاکستان مغربی ریلوے تھا، حکومت پاکستان کا ایک محکمہ ہے جو پاکستان میں ریلوے خدمات فراہم کرتا ہے۔ اس کا صدر دفتر لاہور میں ہے اور یہ وزارت ریلوے کے تحت کام کرتا ہے۔

موجودہ پاکستان میں ریلوے کا آغاز 13 مئی 1861ء میں ہوا جب کراچی سے کوٹری 169 کلومیٹر ریلوے لائن کا افتتاح ہوا۔ 24 اپریل 1865ء کو لاہور - ملتان ریلوے لائن کو ٹرینوں کی آمدورفت کے لیے کھول دیا گیا۔ 6 اکتوبر 1876ء کو دریائے راوی, دریائے چناب اور دریائے جہلم پر پلوں کی تعمیر مکمل ہو گئی اور لاہور - جہلم ریلوے لائن کو کھول دیا گیا۔ 1 جولائی 1878ء کو لودهراں - پنوعاقل 334 کلومیٹر طویل ریلوے لائن کا افتتاح ہوا۔ 27 اکتوبر 1878ء کو دریائے سندھ کے مغربی کنارے پر کوٹری سے سکھر براستہ دادو اور لاڑکانہ ریلوے لائن کو ٹرینوں کی آمدورفت کے لیے کھول دیا گیا۔ رک سے سبی تک ریلوے لائن بچھانے کا کام جنوری 1880ء میں مکمل ہوا۔ اکتوبر 1880ء میں جہلم - راولپنڈی 115 کلومیٹر طویل ریلوے لائن کو ٹرینوں کی آمدورفت کے لیے کھول دیا گیا۔ 1 جنوری 1881ء کو راولپنڈی - اٹک کے درمیان 73 کلومیٹر طویل ریلوے لائن کو کھول دیا گیا۔ 1 مئی 1882ء کو خیرآباد کنڈ - پشاور 65 کلومیٹر طویل ریلوے لائن تعمیر مکمل ہو گئی۔ 31 مئی 1883ء کو دریائے سندھ پر اٹک پل کی تعمیر مکمل ہونے کے بعد پشاور - راولپنڈی سے بذریعہ ریل منسلک ہو گیا۔ 1885ء تک موجودہ پاکستان میں چار ریلوے کمپنیاں سندھ ریلوے، انڈین فلوٹیلا ریلوے، پنجاب ریلوے اور دہلی ریلوے کام کرتیں تھیں۔ 1885ء میں انڈین حکومت نے تمام ریلوے کمپنیاں خرید لیں اور 1886ء میں نارتھ ويسٹرن اسٹیٹ ریلوے کی بنیاد ڈالی جس کا نام بعد میں نارتھ ويسٹرن ریلوے کر دیا گیا۔

مارچ 1887ء کو سبی - کوئٹہ ریلوے لائن کی تعمیر مکمل ہو گئی۔ 25 مارچ 1889ء کو روہڑی اور سکھر کے درمیان لینسڈاؤن پل کا افتتاح ہوا۔ اس پل کی تعمیر مکمل ہونے کے بعد کراچی - پشاور سے بزریعہ ریل منسلک ہو گیا۔ 15 نومبر 1896ء کو روہڑی - حیدرآباد براستہ ٹنڈو آدم، نواب شاہ اور محراب پور ریلوے لائن کا افتتاح ہوا۔ 25 مئی 1900ء کو کوٹری پل اور 8 کلومیٹر طویل کوٹری - حیدرآباد ریلوے لائن مکمل ہو گئی۔ اس سیکشن کے مکمل ہو جانے کے بعد پاکستان ریلویز کی کراچی - پشاور موجودہ مرکزی ریلوے لائن بھی مکمل ہو گئی۔ نارتھ ويسٹرن ریلوے کو فروری 1961ء میں پاکستان ويسٹرن ریلوے اور مئی 1974ء میں پاکستان ریلویزمیں تبدیل کر دیا گیا۔

پاکستان میں ریلوے لائنوں کی فہرست درج ذیل ہے۔

## مرکزی لائنیں
### مرکزی لائین 1
**کراچی-پشاور ریلوے لائن**، جسے **مرکزی لائن 1** یا مخفف **ایم ایل-1** (ML-1) کے طور پر بھی جانا جاتا ہے، کیماڑی ریلوے اسٹیشن یا کراچی شہر ریلوے اسٹیشن سے شروع ہو کر پشاور چھاؤنی ریلوے اسٹیشن پر ختم ہوتی ہے۔ کیماڑی ریلوے اسٹیشن سے پشاور چھاؤنی ریلوے اسٹیشن تک اس لائن پر 180 سے زیادہ ریلوے اسٹیشن ہیں َ۔

### مرکزی لائین 2
**کوٹری-اٹک ریلوے لائن، جسے** **مرکزی لائن 2** یا مخفف **ایم ایل-2** (ML-2) کے طور پر بھی جانا جاتا ہے، پاکستان کی چار مرکزی لائنوں میں سے ایک ہے جو پاکستان ریلویز کے زیر انتظام ہے۔ یہ کوٹری جنکشن ریلوے اسٹیشن سے شروع ہو کر اٹک سٹی جنکشن ریلوے اسٹیشن پر ختم ہوتی ہے۔ اس ریلوے لائن کی کل لمبائی 1،519 کلومیٹر (944 میل) ہے۔ کوٹری سے اٹک تک اس پر 73 ریلوے اسٹیشن واقع ہیں۔

### مرکزی لائین 3
**روہڑی-چمن ریلوے**3) یا مخفف **ایم ایل-3** (ML-3) کے طور پر بھی جانا جاتا ہے، پاکستان کی چار مرکزی لائنوں میں سے ایک ہے جو پاکستان ریلویز کے زیر انتظام ہے۔ یہ روہڑی جنکشن ریلوے اسٹیشن سے شروع ہو کر چمن ریلوے اسٹیشن **لائن** جسے **مرکزی لائن 3**پر ختم ہوتی ہے۔ اس ریلوے لائن کی کل لمبائی 523 کلومیٹر (325 میل) ہے۔ روہڑی جنکشن ریلوے اسٹیشن سے چمن ریلوے اسٹیشن تک اس پر 35 ریلوے اسٹیشن واقع ہیں۔

### مرکزی لائین 4
**کوئٹہ-تفتان ریلوے لائن** جسے **مرکزی لائن 4**یا مخفف **ایم ایل-4** (ML-4) کے طور پر بھی جانا جاتا ہے، پاکستان کی چار مرکزی لائنوں میں سے ایک ہے جو پاکستان ریلویز کے زیر انتظام ہے۔ یہ کوئٹہ ریلوے اسٹیشن سے شروع ہو کر کوہ تفتان ریلوے اسٹیشن پر ختم ہوتی ہے۔ اس ریلوے لائن کی کل لمبائی 633 کلومیٹر (393 میل) ہے۔ اس لائن پر کوئٹہ ریلوے اسٹیشن سے کوہ تفتان ریلوے اسٹیشن تک 23 ریلوے اسٹیشن واقع ہیں۔ اس کے بعد یہ لائن ایران میں داخل ہوتی ہے اور زاہدان کو جاتی ہے۔

## برانچ لائنیں

* حیدرآباد-بدین برانچ لائن
* حیدرآباد-کھوکھراپار برانچ لائن
* بہاولنگر-فورٹ عباس برانچ لائن
* سمہ سٹہ-امروکہ برانچ لائن
* شیر شاہ-کوٹ ادو برانچ لائن
* لودھراں-خانیوال برانچ لائن
* لودھراں-رائے ونڈ برانچ لائن
* خانیوال-وزیر آباد برانچ لائن
* شورکوٹ-شیخوپورہ برانچ لائن
* شورکوٹ-لالہ موسیٰ برانچ لائن
* گولڑہ شریف-کوہاٹ برانچ لائن
* نوشہرہ-درگئی ریلوے
* بنوں-ٹانک برانچ لائن
* داؤد خيل-لکی مروت برانچ لائن
* ملکوال-خوشاب برانچ لائن
* سانگلہ ہل-کندیاں برانچ لائن
* لاہور-واہگہ برانچ لائن
* شاہدرہ باغ-سانگلہ ہل برانچ لائن
* شاہدرہ باغ-چک امرو برانچ لائن
* وزیر آباد-نارووال برانچ لائن
* میرپور خاص-نواب شاہ ریلوے
* جمراؤ-پتھورو لوپ لائن
* کوہاٹ-تھل ریلوے

## مجوزہ لائنیں
تصغیر|پاکستان ریلوے کا نقشہ
* کراچی-گوادر ریلوے لائن (مکران ساحلی ریلوے)
* خنجراب ریلوے
* مندرہ–بھون ریلوے
* گوادر-مستونگ برانچ لائن
* بسیمہ-جیکب آباد برانچ لائن
* ژوب وادی ریلوے
* اسلام آباد-مظفر آباد برانچ لائن
* تھر کول ریلوے

## سیاحت اور ورثہ ریلوے
* چھانگا مانگا جنگلاتی ریلوے
* ڈنڈوٹ لائٹ ریلوے
* قندھار ریاست ریلوے
* خان پور-چاچڑاں ریلوے
* کھیوڑہ نمک کی کان ریلوے
* درہ خیبر ریلوے
* لاڑکانہ-جیکب آباد لائٹ ریلوے

## سرحدی ریلوے لائنیں
یہ پاکستان سرحدی ریلوے لائینوں کی فہرست ہے۔ پاکستان ریلوے اپنے پڑوسی ممالک کے ساتھ مسافر اور مال بردار ریل گاڑیوں ذریعے کے سفری اور تجارتی سہولیات فراہم کرتا ہے۔ کچھ ریلوے لائنیں غیر فعال ہیں اور کچھ مجوزہ یا منصوبہ بندی کے مراحل میں ہیں۔

### پاکستان- چین

### پاکستان-افغانستان
فی الحال، پاکستان اور افغانستان کے درمیان کوئی آپریشنل ریلوے کراسنگ نہیں ہے۔ تاہم پاکستان ریلوے دونوں ممالک کے درمیان دو نئے ریلوے ٹریک بچھانے کا منصوبہ بنا رہا ہے۔

### پاکستان- بھارت
اس وقت ہندوستان اور پاکستان کے درمیان دو ریل راستے ہیں۔ تاہم بھارت کی جانب سے جموں و کشمیر کی خصوصی حیثیت کے خاتمے کے بعد سے مسافر ٹرینیں معطل ہو چکی ہیں۔

### پاکستان -ایران
اس وقت ایران اور پاکستان کے درمیان ایک ریل روٹ موجود ہے کوئٹہ سے ایران کے تجارتی سروس فراہم کرتا ہے۔ جبکہ گوادر سے چابہار کا منصوبہ زیر تجویز ہے۔

## متروک اور بند ریلوے لائنیں
### براڈ گیج
* ٹنڈو آدم-محراب پور برانچ لائن، 202 کلومیٹر براڈ گیج ریلوے، بند 1988.
* پڈ عیدن جنکشن ریلوے اسٹیشن-تھاروشا جنکشن ریلوے اسٹیشن، 29 کلومیٹر براڈ گیج ریلوے، بند 1988.
* نواب شاہ ریلوے اسٹیشن-سکرنڈ جنکشن ریلوے اسٹیشن، 24 کلومیٹر براڈ گیج ریلوے، بند 1988.
* جموں-سیالکوٹ ریلوے، 43 کلومیٹر براڈ گیج ریلوے، بند 1947.
* سمہ سٹہ-امروکہ برانچ لائن، 257 کلومیٹر براڈ گیج ریلوے، بند 2011
* قندھار ریاست ریلوے (سبی ریلوے اسٹیشن-خوست ریلوے اسٹیشن)، 130 کلومیٹر براڈ گیج ریلوے، تعمیر 1888 اور بند 2006
* درہ خیبر ریلوے، 50 کلومیٹر براڈ گیج ریلوے، بند 2006.
* بہاولنگر-فورٹ عباس برانچ لائن، تعمیر 1928.
* کراچی سرکلر ریلوے، بند 1999.
* مندرہ–بھون ریلوے، 74&nbsp;کلومیٹر براڈ گیج ریلوے۔
* جنڈ-کوہاٹ ریلوے
* غریب وال سیمنٹ ورکس ریلوے (غریب وال ریلوے اسٹیشن تا ہرانپور جنکشن ریلوے اسٹیشن)
* ملکوال-بھیرہ ریلوے، 15 کلومیٹر سیکشن مابین بھیرہ و میانی بند۔
* ملکوال-خوشاب ریلوے، 77 کلومیٹر سیکشن مابین پنڈ دادنخان و خوشاب بند۔
* لاڑکانہ-جیکب آباد، 136 کلومیٹر لوپ لائن
* خان پور-چاچڑاں ریلوے، 36 کلومیٹر لائن
* نوشہرہ-درگئی ریلوے، تعمیر 1886 اور متروک 1985.
* چارسدہ ریلوے، تعمیر 1886 اور متروک 1985.
* جڑانوالہ-لائلپور ریلوے لائن

### میٹر گیج
* جمراؤ-پتھورو لوپ لائن (192 کلومیٹر بند 2005)
* میرپور خاص-نوابشاہ ریلوے (129&nbsp;کلومیٹر بند 2005)

### نیرو گیج
* ژوب وادی ریلوے (بوستان جنکشن ریلوے اسٹیشن–ژوب ریلوے اسٹیشن)، 294 کلومیٹر نیرو گیج ریلوے، بند 1985 اور ختم 2008.
* ڈنڈوت لائٹ ریلوے، 10 کلومیٹر نیرو گیج ریلوے، بند 1996.
* داؤد خيل-لکی مروت برانچ لائن، 144&nbsp;کلومیٹر نیرو گیج ریلوے، بند 1991.
* بنوں-ٹانک برانچ لائن، 122 کلومیٹر نیرو گیج ریلوے، بند 1991.
* کوہاٹ-تھل ریلوے، 100 کلومیٹر نیرو گیج ریلوے، بند 1991.

## مزید دیکھیے
* وزارت ریلوے (پاکستان)
* فہرست پاکستان کے ریلوے اسٹیشن
* پاکستان ریلویز

## حوالہ جات


زمرہ:پاکستان ریلویز
زمرہ:پاکستان کی ریلوے لائنیں
زمرہ:پاکستان میں ریل نقل و حمل